10. NOMOΘET. ΔΙΑΤΑΓΜΑ υπ΄ αριθ. 195 της 3/4 Οκτ. 1973 (ΦΕΚ Α΄ 267) Περί καταργήσεως του Οργανισμού Ακινήτου Περιουσίας του Δημοσίου εν Δωδεκανήσω και ρυθμίσεως των εκ ταύτης προκυπτόντων ζητημάτων. Άρθρ.1.-Ο δυνάμει του Νόμ. 2100/1952 συσταθείς Οργανισμός Ακινήτου Περιουσίας του Δημοσίου εν Δωδεκανήσω καταργείται. Άρθρ.2.-Από της ενάρξεως ισχύος του παρόντος α)άπασα η κινητή και ακίνητος περιουσία του καταργουμένου Οργανισμού περιέρχεται αυτοδικαίως και άνευ ετέρας τινός διατυπώσεως εις την κυριότητα του Δημοσίου και υπό την διαχείρισιν του Υπουργείου Οικονομικών κατά τας κειμένας περί διοικήσεως δημοσίων κτημάτων διατάξεις, β)το Δημόσιον υποκαθίσταται εξ ολοκλήρου εις απάσας τας υποχρεώσεις και τα δικαιώματα του Οργανισμού τούτου, τα εξ οιασδήποτε σχέσεως ή αιτίας απορρέοντα. Εκκρεμείς δίκαι συνεχίζονται υπό του Δημόσιου. Άρθρ.3.-Τα έσοδα εκ της διαχειρίσεως και εκποιήσεως των υπό την διαχείρισιν του Υπουργείου Οικονομικών τελούντων δημοσίων κινητών και ακινήτων εν Δωδεκανήσω εισάγονται ως έσοδα του Δημοσίου υπό ίδιον κωδικόν αριθμόν του κρατικού προϋπολογισμού, εγγραφομένης αντιστοίχως αναλόγου πιστώσεως δια την εκτέλεσιν υπό των οικείων φορέων δημοσίων και κοινωφελών έργων εν Δωδεκανήσω, προτιμωμένης της ανεγέρσεως κτιρίων προς στέγασιν των δημοσίων υπηρεσιών, ως και πάσης φύσεως κατοικιών δια την στέγασιν επί μισθώματι των υπηρετούντων εν τη περιφερεία ταύτη δημοσίων υπαλλήλων. Τα του τρόπου και των όρων της μισθώσεως ως και πάσα αναγκαία λεπτομέρεια ρυθμίζονται δι’ αποφάσεως του Νομάρχου Δωδεκανήσου δημοσιευομένης δια της Εφημερίδος της Κυβερνήσεως. Άρθρ.4.-1.Οι κατά την έναρξιν της ισχύος του παρόντος υπηρετούντες εις τον καταργούμενον Οργανισμόν τακτικοί υπάλληλοι δύνανται να μεταταγούν εις κενάς ομοιοβάθμους οργανικάς θέσεις των κλάδων Α1 Εφοριακών της Α΄ Κατηγορίας, Β1 Εφοριακών της Β΄ Κατηγορίας, Α2 Ελεγκτικών της Α΄ Κατηγορίας, Β3 Ελεγκτικών της Β΄ Κατηγορίας και Γ1 Κλητήρων της Γ΄ Κατηγορίας του Υπουργείου Οικονομικών υποβάλλοντες εντός εξήκοντα ημερών από της ενάρξεως ισχύος του παρόντος, σχετικήν προς τούτο αίτησιν εις το Υπουργείον Οικονομικών. Η μετάταξις των ανωτέρω υπαλλήλων γίνεται μετ’ απόφασιν του οικείου Υπηρεσιακού Συμβουλίου, κρίνοντος περί των τυπικών και ουσιαστικών προσόντων αυτών. Οι μετατασσόμενοι τίθενται εις το αριστερόν των κατά τον χρόνον της μετατάξεώς των υπηρετούντων ομοιοβάθμων των και δεν δύνανται να κριθούν δια τον αμέσως ανώτερον βαθμόν, πριν ή συμπληρώσουν τον προς προαγωγήν εις τον βαθμόν τούτον απαιτούμενον χρόνον οι κατά τ’ ανωτέρω αρχαιότεροί των. Οι μη κρινόμενοι ως μετατακτέοι ως και οι μη υποβάλλοντες την κατά τα ανωτέρω αίτησιν, απολύονται δι’ αποφάσεως του Υπουργού Οικονομικών, καταργουμένων των υπ’ αυτών κατεχομένων θέσεων. 2.Οι υπηρετούντες τακτικοί υπάλληλοι του καταργουμένου Οργανισμού εξακολουθούν να διατηρούν την ιδιότητα ην κέκτηνται του υπαλλήλου μέχρι της μετατάξεως εις τας εν τη προηγουμένη παραγράφω προβλεπομένας κενάς ομοιοβάθμους οργανικάς θέσεις ή της παρόδου απράκτου της προθεσμίας υποβολής αιτήσεως ή της απολύσεώς των, της μισθοδοσίας των ενεργουμένης υπό του Οικον. Εφόρου Ρόδου εκ των εσόδων των προβλεπομένων εν άρθρ. 3 του παρόντος. 3.Δια κοινής αποφάσεως των Υπουργών Οικονομικών και Κοινονικών Υπηρεσιών, δημοσιευομένης δια της Εφημερίδος της Κυβερνήσεως, ρυθμίζονται τα της ασφαλίσεως εν γένει των ως είρηται υπαλλήλων εις τα αντίστοιχα Ασφαλιστικά Ταμεία, εις α είναι ησφαλισμένοι οι υπάλληλοι του Κλάδου εις ον ούτοι μετατάσσονται. 4.Εις τους κατά την παρ. 1 απολυομένους και μη δικαιουμένους συντάξεως κατά τας κειμένας διατάξεις καταβάλλεται εφ’ άπαξ χρηματικόν βοήθημα, το ύψος του οποίου καθορίζεται κατά τα εν τη παρ. 4 του άρθρ. 12 του Ν.Δ. 169/69 «περί τακτοποιήσεως εκτάκτων υπαλλήλων των Δημοσίων Υπηρεσιών και Ν.Π.Δ.Δ.» οριζόμενα. Άρθρ.5.-1.Εις Ρόδον ιδρύεται Δικαστικόν Γραφείον δια την ενάσκησιν των εν εδαφ. α και β της παρ. 2 του άρθρ. 1 του Β.Δ. 6/1961 «περί Οργανισμού του Νομικού Συμβουλίου του Κράτους» αρμοδιοτήτων ενώπιον των Δικαστηρίων των νήσων Ρόδου και Κω. 2.Του Δικαστικού Γραφείου προΐσταται Πάρεδρος του Νομικού Συμβουλίου του Κράτους βοηθούμενος εις το έργον του υπό Δικαστικών Αντιπροσώπων ή Δικηγόρων του Δημοσίου. 3.Δια την συμπλήρωσιν εις Κύριον και Διοικητικόν προσωπικόν του ως άνω Γραφείου αυξάνονται αι θέσεις των Παρέδρων του Νομικού Συμβουλίου του Κράτους, κατά μίαν, των Δικαστικών Αντιπροσώπων α΄, β΄τάξεως ή δοκίμων κατά 2, του κοινού κλάδου Β1 Διοικητικού Β΄ Κατηγορίας κατά μίαν και του Κλάδου Γ2 Κλητήρων Γ΄ Κατηγορίας κατά μίαν. 4.Αι δαπάναι εγκαταστάσεως γραφείων, βιβλιοθήκης, γραφικής και καυσίμου ύλης και καθαριότητος του ως άνω Γραφείου βαρύνουσι τον προϋπολογισμόν του Υπουργείου Οικονομικών. Άρθρ.6.-Η ισχύς του παρόντος άρχεται από της δημοσιεύσεως αυτού δια της Εφημερίδος της Κυβερνήσεως. (Αντί για τη σελ. 218,07(α) Σελ. 218,07(β) Τεύχος ΗΙ0Ι – Σελ. 129 Δημόσια Κτήματα στη Δωδεκάνησο 26.Ε.γ.10 